stanford-oval/wikipedia huggingface dataset:
גאורג השני, דוכס סקסוניה-מיינינגן
משפחתו

ב-18 במאי 1850 התחתן גאורג עם שרלוטה, נסיכת פרוסיה, בתם של אלברכט, נסיך פרוסיה בנו של פרידריך וילהלם השלישי, מלך פרוסיה, ואשתו מריאן, נסיכת הולנד בתו של וילם הראשון, מלך הולנד. ממנה היה לו 4 ילדים:
ברנהרד השלישי, דוכס סקסוניה-מיינינגן (1 באפריל 1851 - 16 בינואר 1928).
גאורג אלברכט, נסיך סקסוניה-מיינינגן (12 באפריל 1852 - 27 בינואר 1855).
מריה אליזבת, נסיכת סקסוניה-מיינינגן (23 בספטמבר 1853 - 22 בפברואר 1923).
בן (29 במרץ 1855 - 30 במרץ 1855).
ב-30 במרץ 1855 מתה שרלוטה, כתוצאה מסיבוכים בלידת בנה.
ב-23 באוקטובר 1858 התחתן גאורג עם פאודורה, נסיכת הוהנלוהה-לנגנבורג, בתם של ארנסט הראשון, נסיך הוהנלוהה-לנגנבורג, ואשתו פאודורה, נסיכת ליינינגן, שהייתה בת דודו מדרגה שנייה, ואחייניתה של ויקטוריה, מלכת הממלכה המאוחדת. ממנה היה לו 3 ילדים:
ארנסט ברנהרד, נסיך סקסוניה-מיינינגן (27 בספטמבר 1859 - 29 בדצמבר 1941).
פרידריך יוהאן, נסיך סקסוניה-מיינינגן (12 באוקטובר 1861 - 23 באוגוסט 1914).
ויקטור, נסיך סקסוניה-מיינינגן (14 במאי 1865 - 17 במאי 1865).
גאורג לא הסתדר כל כך טוב עם אשתו השנייה, בין השאר משום שלא התנחם על מות אשתו הראשונה, אולם הוא חיבב אותה, וכשמתה פאודורה ב-10 בפברואר 1872 ממחלת השנית, התאבל מאוד על מותה.
ב-10 במרץ 1873 התחתן גאורג עם אלן פרנץ, שחקנית לשעבר בנישואים מורגנטיים. הדבר הכעיס מאוד את וילהלם הראשון, קיסר גרמניה, וכן את חלק משריו של גאורג. גאורג מצידו דרש שיפנו אל אשתו בתור דוכסית, וכעס מאוד כשלא מילאו אחר דרישתו, וכן על סירוב הצבא להצדיע לה. לזוג לא היו ילדים, אך הם היו אהובים מאוד על תושבי הדוכסות.
דוד שפרינצק

| --- | --- |

 לידה:  2 בספטמבר 1969 (בן 55) ניו הייבן, קונטיקט, ארצות הברית ארצות הברית
 תאריך עלייה:  ספטמבר 1971
 עיסוק:  ביולוג התפתחותי, פיזיקאי
 מקום לימודים:  האוניברסיטה העברית בירושלים  מכון ויצמן למדע
 מנחה לדוקטורט:  מוטי הייבלום
 מוסדות:  אוניברסיטת תל אביב
 https://www.sprinzak.sites.tau.ac.il/
 תרומות עיקריות
 חקר תהליכים התפתחותיים תבניתיים על בסיס גישות ביולוגיות, פיזיקליות ומתמטיות
 
דוד שפרינצק (נולד ב-2 בספטמבר 1969) הוא ביולוג התפתחותי ופיזיקאי ישראלי, פרופסור חבר בבית הספר לנוירוביולוגיה, ביוכימיה וביופיזיקה באוניברסיטת תל אביב. סגן דקאן הפקולטה למדעי החיים ע"ש ג'ורג' ס' וייז.
ביוגרפיה

שפרינצק נולד בניו הייבן שבקונטיקט לאהוד ולדליה שפרינצק, בעת שאביו שהה שם לצורך כתיבת דוקטורט. הוא נינו של יושב ראש הכנסת הראשון יוסף שפרינצק וקרוי של שם אהרן-דוד שפרינצק אח סבו שנפל כטייס במלחמת העצמאות.
את שירותו בצה"ל עשה כמדריך ביחידת לוחמה אלקטרונית של חיל התקשוב.
בשנת 1991 החל את לימודיו לתואר ראשון בפיזיקה ובמתמטיקה באוניברסיטה העברית בירושלים, והשלים אותם בהצטיינות בשנת 1994. מיד לאחר מכן המשיך ללימודי תואר שני ושלישי בפיזיקה במכון ויצמן למדע, שניהם בהנחייתו של פרופ' מוטי הייבלום. עבודת הדוקטורט שלו, שהוגשה בשנת 2001, נשאה את הכותרת "אפקטים קוהרנטיים ודה-קוהרנטיות בנקודות קוונטיות מוליכות למחצה". את אחת משנות התואר השלישי עשה באוניברסיטת סטנפורד.
בשנים 2001–2004 שימש כראש מחלקת פיזיקה והנדסה בחברת Quantomix, ובתפקידו היה אחראי על פיתוח טכנולוגיה לדימות של דגימות ביולוגיות רטובות במיקרוסקופ אלקטרונים סורק.
בשנת 2004 שב לעולם האקדמי עת יצא לארצות הברית והיה לעמית בתר-דוקטורי במחלקה לביולוגיה במכון הטכנולוגי של קליפורניה (קלטק) בהנחיית פרופ' מייקל אלוביץ (אנ'). עם שובו לישראל בשנת 2010 מונה למרצה בכיר במחלקה לביוכימיה וביולוגיה מולקולרית בפקולטה למדעי החיים ע"ש ג'ורג' ס' וייז באוניברסיטת תל אביב.
בשנת 2017 הפך לפרופסור חבר בבית הספר לנוירוביולוגיה, ביוכימיה וביופיזיקה, ובשנת 2019 מונה לסגן דקאן הפקולטה לענייני הוראה. החל משנת 2020 מכהן כראש מכון שווייצריה לביולוגיה התפתחותית באוניברסיטת תל אביב.
בשנים 2018–2019 שימש כחוקר אורח במעבדתו של פרופ' קליף טבין (אנ') בבית הספר לרפואה של אוניברסיטת הרווארד בבוסטון.
שפרינצק מתגורר עם אשתו עינת ושלושת ילדיהם בקריית אונו.
מחקר

שפרינצק עוסק ביישום גישות של ביולוגיה מערכתית לצורך חקר תהליכים התפתחותיים. מעבדתו משתמשת בדימות כמותי של תאים חיים ובמודלים מתמטיים על מנת לחקור את התהליכים היסודיים השולטים בהחלטות התמיינות של התא החי וכן בארגון המרחבי של רקמות מתפתחות. בשנים האחרונות, מעבדתו גם מתמקדת ביחסי הגומלין שבין כוחות מכניים לבין מעבר האותות הבין תאי, המצויים בבסיס ההתפתחות של האוזן הפנימית של יונקים.
שפרינצק חוקר את מסלולי מעבר האותות הבין תאיים אשר תורמים להתפתחות של רקמות ואיברים, וכן כיצד מכניקה תאית ומורפולוגיה תאית משפיעות ומושפעות על ידי תהליכי רגולציה בתוך התא ואותות בין תאיים.
בקבוצתו של שפרינצק נחקרים ככלל שלושה מנגנונים הקשורים למעבר אותות ביולוגיים. מנגנון אחד הוא נתיב ה-Notch אשר משמש לצורך התמיינות של תאים סמוכים במהלך התפתחות בעל החיים. בפרט, נחקרת בקבוצתו השפעת המורפולוגיה התאית ודינמיקת פני השטח על האותות בנתיב זה. מנגנון נוסף הוא נתיב ה-Fat/Dachsous ששולט על כיוון הקוטביות התאית באופן מקומי. המנגנון השלישי עוסק באינטראקציה בין הכוחות המכניים שפועלים על התאים לנתיב ה-Notch.
פרסים והוקרה

מלגת ות"ת לתלמידי דוקטורט מצטיינים (2000)
מלגת רוטשילד לעמיתי בתר-דוקטורט (2004)
עמית המרכז למדעי הנתונים וטכנולוגיה בקלטק (2005)
פרס NIH ע"ש רות קירשטיין לעמיתי בתר-דוקטורט (2006)
מלגת בקסטר לעמיתי בתר-דוקטורט (2008)
מצטיין רקטור אוניברסיטת תל אביב בהוראה (2016)
מאמרים נבחרים

I. Khait, Y. Orsher, O. Golan, U. Binshtok, N. Gordon-Bar, L. Amir-Zilberstein, and D. Sprinzak, Quantitative analysis of Delta-like-1 membrane dynamics elucidates the role of contact geometry on Notch signaling, (2016). Cell Reports. 14(2):225-33.
O. Shaya, U. Binshtok, M. Hersch, D. Rivkin, S. Weinreb, L. Amir-Zilberstein, B. Khamaisi, O. Oppenheim, R. A. Desai, R. Goodyear, G. Richardson, C. S. Chen, and D. Sprinzak. Cell-cell contact area affects Notch Signaling and Notch dependent patterning. (2017) Developmental Cell 40(5):505-511.e6.
O. Loza, I. Heemskerk, N. Gordon-Bar, L. Amir-Zilberstein, Y. Jung, and D. Sprinzak. A synthetic planar cell polarity system reveals localized feedback on Fat4-Ds1 complexes. (2017) eLife ;6:e24820.
Y. Kuang, O. Golan, K. Preusse, B. Cain, J. Salomone, I. Campbell, F. V. Okwubido-Williams, M. R. Hass, N. Eafergan, K. H. Moberg, R. A. Kovall, R. Kopan, D. Sprinzak, B. Gebelein. Enhancer architecture sensitizes cell specific responses to Notch gene dose via a bind and discard mechanism (2020). eLife. 2020 Apr 16;9:e53659.
R. Cohen, L. Amir-Zilberstein, M. Hersch, S. Woland, S. Taiber, F. Matsuzaki, S. Bergmann, K. B. Avraham, D. Sprinzak. Mechanical forces drive precise patterning of hair cells in the mammalian inner ear. (2020). Nature Communications. 2020 Oct 12;11(1):5137.
N. Dray, L. Mancini, U. Binshtok, F. Cheysson*, W. Supatto, P. Mahou, S. Bedu, S. Ortica, M. Krecsmarik, S. Herbert,  J-B. Masson, J-Y. Tinevez, G. Lang, E. Beaurepaire, D. Sprinzak, L. Bally-Cuif. Dynamic spatiotemporal coordination of neural stem cell fate decisions through local feedback in the adult vertebrate brain. Cell Stem Cell. 2021 Apr 2:S1934-5909(21)00120-X.
S. C. Blacklow, D. Sprinzak. Biophysics of Notch Signaling (2021). Review. Annual Reviews Biophysics. 2021 Feb 3.
R. Cohen, D. Sprinzak. Mechanical forces shaping the development of the inner ear (2021). Review. Biophysical Journal 2021 Jul 6;S0006-3495(21)00546-4.
הערות שוליים

↑  יעל גבירץ, הטרנספר לא צמח אצלנו בבית, חדשות, 11 בנובמבר 1988
| --- | --- |
בקרת זהויות :  NLI: 987007375514005171  ORCID: 0000-0001-6776-6957  VIAF: 31151715643513781973   WorldCat (עם VIAF): 31151715643513781973
דוד שפירא (דינוב)

ערך זה עוסק באדם. אם התכוונתם למשמעות אחרת, ראו .
רבי דוד מדינוב (כונה גם: הצמח דוד ע"ש ספרו; 1804–1874 (תקס"ה/תקס"ח - י"ט באדר תרל"ד)), בנו  של רבי צבי אלימלך שפירא מדינוב. היה אדמו"ר חסידי, השני בשושלת חסידות דינוב.
ביוגרפיה

דוד שפירא נולד בדינוב לרבי צבי אלימלך וחנה מינדל בתו של הרב שמואל מינדל מציטש. תאריך לידתו שנוי במחלוקת, כאשר יש המקדימים לתקס"ה ויש המאחרים לתקע"ב. בצעירותו ידע רוב חולי וסבל, כסגולה הוסיף לו אביו אות י' לשמו "דויד", על פי דברי הגמרא (מסכת ברכות) "יהיב ליה ידיה ואקמיה" ופירש אביו הבני יששכר את דברי הגמרא, שהמשמעות היא ש"יהיב ליה ידיה" דהיינו הוסיף לו את האות יו"ד ועל ידי כך "אוקמיה" דהיינו הקים אותו מחוליו.
אביו רבי צבי אלימלך העיד על בנו שהוא נשמה דאצילות המורה על נשמה מהעולם העליון ביותר. טרם גיל בר מצווה נישא לרחל מינא, בתו של הגביר ישעיה נפתלי הירץ.
לאחר פטירת אביו בי"ח בטבת ה'תר"א עברה ההנהגה לידו, בשנים אלו פרחה חסידות דינוב למאות ואלפים. עם זאת היה נוסע לצדיקים אך רבו המובהק היה השר שלום מבעלזא.
אדמו"רים רבים העריצוהו בהם רבו השר שלום ורבי חיים מצאנז שאף שלח אליו את בנו רבי יחזקאל משינאווא. דרך תפילתו הייתה בשקט וללא תנועות לעומת אביו שהתפלל בקול רעש. דרכו הייתה לענות לבאים אליו בדרך מליצה, תשובות אלו היו מעוררות תמיהה בקרב השומעים, ורק בחלוף הזמן היו עומדים על תוכן תשובותיו. הוא נודע כבעל מופת בדרגת צדיק גוזר וה' מקיים. היה עורך את שולחנו מדי יום ביומו והיה אומר בהם דברי תורה לרוב.
נפטר בדינוב בי"ט באדר תרל"ד ושם נטמן. ספרו "צמח דוד" על התורה ומועדים, נדפס על ידי נכדו רבי מנחם מנדל רוקח מדינוב. הספר נדפס בפרמישלא תרל"ט, מונקאטש תרס"ח, ניו יורק תשי"ג.
מתלמידיו

רבי אלעזר מרישא.
רבי משולם פייש מטאש.
רבי אלעזר צבי  מקומרנא.
רבי שלמה מבאבוב.
רבי אברהם שמחה מבארנוב
ה"אמרי יוסף" מספינקא
ממשיך דרכו: השלישי בשושלת חסידות דינוב היה בנו רבי ישעיה נפתלי הירץ שפירא ואחריו היה גיסו (חתנו של רבי דוד) רבי יהודה רוקח מדינוב (בן רבי אלעזר בנו של רבי שלום מבעלז), שנפטר בצעירותו, לאחר פטירתו המשיך את השושלת בנו רבי מנחם מנדל רוקח מדינוב, ולאחריו רבי אברהם אבא ואגנער מדינוב עד השואה.
צאצאיו

רבי ישעיה נפתלי הירץ שפירא (תקצ"ח - ד' בסיוון תרמ"ה),חתן דודו רבי אלעזר מלנצהוט. מילא מקום אביו בדינוב.
רבי צבי אלימלך שפירא מבלאז'וב אבי חסידות בלאז'וב.
רבי מאיר יהודה שפירא מבוקווסק.
חתנו הגדול רבי יהודה רוקח מדינוב. בן רבי אלעזר רוקח. בנו בכורו של רבי שלום מבעלזא. כיהן כאדמו"ר מדינוב.
לקריאה נוספת

יצחק אלפסי, אנציקלופדיה לחסידות, מוסד הרב קוק, ירושלים, כרך א', תשמ"ו עמ' תפו-תפז
תולדות חייו שהודפסו בסוף ספרו צמח דוד שהודפס בצורה חדשה בשנת תשע"א.
הערות שוליים

↑  גרסאות אחרות:תקע"ב.
↑  ראה בתולדות חייו של רבי דוד המודפסים בסוף ספר "צמח דוד" שנפס בשנת תשע"א שזה ההוצאה החדשה ביותר שנפסה בינתיים.
↑  בספר עשר צחצחות במערכה דינוב.
↑  ראה בתולדות חייו של רבי דוד המודפסים בסוף ספר "צמח דוד" שנפס בשנת תשע"א שזה ההוצאה החדשה ביותר שנפסה בינתיים בפרק "צדיק גוזר" שם מובא הרבה מקורות ומהם יש עדויות על מופתיו ונפלאותיו.
| --- | --- |
בקרת זהויות :  NLI: 987007302788405171  GND: 1125973161  ISNI: 0000 0000 7068 2212  LCCN: nr97014960  VIAF: 97448337   WorldCat (עם VIAF): 97448337
גבר גבר 2

| --- | --- |

כרזת הסרט בעברית
 בימוי:  שון אנדרס 
 הופק בידי:  ויל פרל, אדם מקיי 
 תסריט:  אדם מקיי 
 עריכה:  בראד ווייליט 
 שחקנים ראשיים:  ויל פרל 
 מוזיקה:  מייקל אנדרוז 
 צילום:  ג'ולי מקט 
 מדינה:  ארצות הברית 
 חברת הפקה:  גארי סאנצ'ז הפקות 
 חברה מפיצה:  UIP Duna, פרמאונט, הולו, נטפליקס, וודו 
 שיטת הפצה:  וידאו על פי דרישה 
 הקרנת בכורה:  7 בדצמבר 2017 
 משך הקרנה:  100 דק' 
 שפת הסרט:  אנגלית 
 סוגה:  סרט קומדיה, סרט חג המולד 
 תקציב:  70 מיליון דולר
 הכנסות:  180 מיליון דולר
 הכנסות באתר מוג'ו:   daddyshome2
 סרט קודם:  גבר גבר 
 דף הסרט ב־IMDb
 
גבר גבר 2 (באנגלית: Daddy's Home 2) הוא סרט המשך קומי אמריקאי משנת 2017 בבימויו של שון אנדרס. הסרט עוסק בבראד ודסטי (ויל פרל ומארק וולברג) שמנהלים מערכת משותפת לגידול ילדיו של דסטי, ונאלצים להתמודד עם אבותיהם שלהם שמבקרים לחג המולד. הסרט גרף ביקורות שליליות רבות, אולם אף על פי זאת הוא גרף 180 מיליון דולר.
עלילה

פרק זה לוקה בחסר. אנא תרמו לוויקיפדיה ו.
לאחר שסוף סוף בראד ודסטי נהיו חברים ומצליחים לנהל מערכת משותפת בגידול ילדיו של דסטי, דסטי מתחתן שנית עם קארן, והופך להיות אב חורג לבתה של קארן - אדריאנה. בראד ודסטי מנסים למצוא פתרון אצל מי יחגגו ילדיו של דסטי את חג המולד, ולאחר שמייגן מביכה אותם בפני כל בית הספר ואומרת שהיא לא אוהבת יותר את חג מולד כי היא צריכה כל פעם לעבור בית, הם מחליטים לחגוג את חג המולד ביחד. אביו הקשוח של דסטי - קורט ואביו העליז מדי של בראד - דון, מגיעים במפתיע לביקור. דילן ומייגן מחבקים בחום את דון כיוון שהוא מהווה דמות בחייהם בעוד שקורט לא ראה את הילדים מאז שהיו תינוקות. קורט מקנא בדון, ומנסה לגרום לילדים שיאהבו אותו על ידי כך שהוא שוכר בקתה גדולה בהרים דרך Airbnb, כדי לארח את כולם בחג המולד.
שחקנים ודמויות

ויל פרל - בראד וויטקר
מארק וולברג - דסטי מיירון
מל גיבסון - קורט מיירון
ג'ון לית'גו - דון וויטקר
לינדה קרדליני - שרה וויטקר
סקרלט אסטבז - מייגן מיירון
אוון ואקארו - דילן מיירון
תומאס היידן צ'רץ - ליאו הולט
חניבעל בורס - גריף
בובי קנאבלי - ד"ר אמילו פרנסיסקו
ג'ון סינה - רוג'ר
אלסנדרה אמברוזיו - קארן מיירון
דידי קוסטיין - אדריאנה
דניאל דימאג'יו - דסטי הצעיר
הפצה

הסרט יצא לאקרנים ב-10 בנובמבר 2017.
גשר אלכסנדר השלישי

| --- | --- |

 מידע כללי
 סוג:  גשר קשת תחתית 
 על שם:  אלכסנדר השלישי 
 כתובת:  פריז 
 מיקום:  הרובע השביעי של פריז 
 מדינה:  צרפת 
 בעלים:  עיריית פריז 
 הקמה ובנייה
 תקופת הבנייה:  1897–1900 (כ־3 שנים)
 תאריך פתיחה רשמי:  1900 
 חומרי בנייה:  Euville stone, פלדה 
 אדריכל:  ז'וז'ף קסיין־ברנר 
 סגנון אדריכלי:  אר נובו 
 מידות
 אורך:  152 מ' 
 רוחב:  30 מ' 
 מידע טכני
 מפתחים:  1 
 קואורדינטות:  48°51′49″N 2°18′49″E﻿ / ﻿48.86361°N 2.31361°E﻿ / 48.86361; 2.31361
  (למפת פריז מוגדלת) גשר אלכסנדר השלישי(למפת פריז רגילה) גשר אלכסנדר השלישי
 
גשר אלכסנדר השלישי בעת היריד העולמי של שנת 1900
גשר אלכסנדר השלישי (בצרפתית: Pont Alexandre-III) הוא גשר קשתות שנמתח מעל לנהר הסן, ומחבר את הרובע השמיני של פריז (אזור שאנז אליזה) עם הרובע השביעי (אזור מגדל אייפל והאנווליד). הגשר, שמעוטר בכרובים, נימפות וסוסים מכונפים בסגנון אר נובו בקצותיו, נחשב ל"מקושט ביותר" או "האלגנטי ביותר" בפריז. הגשר סווג כמונומנט היסטורי, והוא נכלל בתחום אתרי המורשת העולמית של פריז.
היסטוריה

גשר אלכסנדר השלישי נבנה בין השנים 1897 ל-1900. הוא נקרא על שם הצאר אלכסנדר השלישי, שחתם עם צרפת על הברית הצרפתית-רוסית בשנת 1892. בנו של אלכסנדר, ניקולאי השני, הניח את אבן הפינה באוקטובר 1896. סגנון הבניה של הגשר הותאם לסגנונו של מוזיאון הגרנד פלה, שנבנה סמוך לקצהו של הגשר בגדה הימנית.
מבנה הגשר נחשב לנס הנדסי של המאה ה-19 בשל היותו בנוי מקשת מתכת אחת שנפרשת לגובה שישה מטרים. עיצוב הגשר, בתכנונם של האדריכלים ז'וז'ף קסיין־ברנר (Joseph Cassien-Bernard) וגסטון קוזן (Gaston Cousin), עמד תחת פיקוח הדוק וקפדני שדאג לכך שלא יפגע במראה השאנז אליזה או האנווליד.
הגשר נבנה בידי המהנדסים ז'אן רסל (Jean Résal) ואמדה ד'אלבי (Amédée d'Alby) ונחנך בשנת 1900 במסגרת התערוכה העולמית של פריז של אותה שנה (יחד איתו נחנכו ביריד מוזיאון הגראן פאלה ומוזיאון הפטי פאלה).
תיאור

מספר רב של פסלים עבדו על הגשר והעניקו לו את מראהו האופייני. ארבעה פסלי ברונזה מוזהבים של סמלי ניצחון מביטים אל השער, נתמכים באדני עמודים מאסיביים בני 17 מטרים, מהווים משקל נגד מאזן לקשת הרחבה, וזאת ללא מראה מונומנטלי שהיה עלול להפריע לסביבתם. אדני העמודים מעוטרים בסמלי תהילה דמויי פגסוס: בגדה הימנית "תהילת המדעים" (Renommée des Sciences) ו"תהילת האמנות" (Renommée des Arts), שניהם מעשה ידיו של עמנואל פרמייה (Frémiet); בבסיסם, פסל "צרפת בת זמננו", של גוסטב מישל ו"צרפת של שארלמאן" מעשה אלפרד לנואר (Lenoir). בגדה השמאלית "תהילת המסחר" (Renommée du Commerce) בידי פייר גרנה (Granet) ו"תהילת התעשייה" (Renommée de l'Industrie) של קלמן סטיינר (Steiner); בבסיסם פסלי "צרפת של הרנסאנס" מאת ז'יל קוטן (Coutan) ו"צרפת של לואי הארבעה-עשר" מאת לוראן אונורה מרקסט (Honoré Marqueste). את האריות פיסלו ז'יל דלו (Dalou) וז'ורז' גרדה (Gardet). במרכז הקשת ניצבים פסלי "נימפות הסן" עם מגני צרפת ומולם "נימפות הנבה" עם מגן האמפרייה הרוסית, שניהם מנחושת שרוקע על פסלים מאת ז'ורז' רסיפו (Récipon).
גלריה

גשר אלכסנדר השלישי והגראן פאלה מאחוריו
מראה לילי של הגשר על רקע הגראן פאלה
מנורות מעוטרות על גשר אלכסנדר השלישי
מבט מהגשר לכיוון כיפת האנווליד בזמן היריד העולמי של שנת 1900
אחד מפסלי "הנימפות של נהר הסן" שבמרכז הגשר
אחד מפסלי הגשר
מבט אווירי על הגשר ועל כיכר הקונקורד הסמוכה אליו
הגשר בעת שקיעה
גולדן דרים

| --- | --- |

 נתונים
 מרכיבים:  גליאנו, שמנת, מיץ תפוזים, טריפל סק, כוס מרטיני 
 אופן ההכנה:  מנערים בשייקר
 כוס:   כוס קוקטייל
 
גולדן דרים (באנגלית: Golden dream, חלום זהוב) הוא קוקטייל המוכר רשמית על ידי איגוד הברמנים הבין-לאומי. מורכב מ-20 מ"ל גליאנו, 20 מ"ל ליקר תפוזים (כדוגמת גראן מרנייה, קואנטרו או טריפל סק), 20 מ"ל מיץ תפוזים ו-10 מ"ל שמנת. את כל המרכיבים יש למזוג לשייקר עם קרח, לנער היטב ולמזוג לכוס קוקטייל. קוקטייל זה מוגדר כדיז'סטיף.
מקור השם

מקור השם הוא בצבע הזהוב של הקוקטייל שמתקבל מליקר הגליאנו.
גרהאם רוג'רס

| --- | --- |
אין תמונה חופשית
 לידה:  17 בדצמבר 1990 (בן 33) וסט צ'סטר, ארצות הברית 
 מדינה:  ארצות הברית 
 תקופת הפעילות:  מ-2009 
 מקום לימודים:  West Chester East High School 
 פרופיל ב-IMDb
 
גרהאם רוג'רס (באנגלית: Graham Rogers; נולד ב-17 בדצמבר 1990) הוא שחקן קולנוע וטלוויזיה אמריקאי.
ביוגרפיה

רוג'רס נולד בווסט צ'סטר, פנסילבניה, לג'ון וסוזן רוג'רס. הוא הרביעי מתוך חמישה ילדים; יש לו אחות גדולה, שני אחים גדולים ואחד צעיר אחד. גרהם למד בתיכון וסט צ'סטר איסט. כשהיה בן שמונה עשרה הוא עבר ללוס אנג'לס, קליפורניה, כדי לקדם את קריירת המשחק שלו.
קריירה

רוג'רס התפרסם ששיחק בפרסומת של חברת ביטוח למשקים חקלאיים בשורה שהפכה למפורסמת: "האם אוכל לקבל ג'קוזי?".
הוא הופיע אורח בפרק של סדרת הדרמה של ערוץ TNT "ממפיס ביט".
בשנת 2012 גילם את סקוט תומאס, תלמיד במגמת הדרמה של קלובר היי, בסרט "Struck by Lightning".
בשנת 2013 השתתף רוג'רס בתפקיד הנרי איריס בסרט "Crazy Type of Love", הידוע גם בשם "Long Time Gone". לאחר מכן הוא קיבל תפקיד בטלוויזיה כדני מת'סון בסדרת הדרמה של רשת NBC, "מהפכה".
בשנת 2014 הופיע רוג'רס בסרט ביוגרפי על חייו של הזמר והיוצר בריאן וילסון מהביץ' בויז, "אהבה וחסד" בדמותו של הזמר והמוזיקאי אל ג'רדין (אנ'). בשנה שלאחר מכן השתתף רוג'רס בסרט המותחן העצמאי "היזהר ממה שאתה מבקש" לצד ניק ג'ונאס. באותה שנה היה לו תפקיד ראשי בסדרה הקומית של ערוץ הולו "Resident Advisors" בתפקיד טיילר סטון. כמו כן, בשנת 2015 לוהק רוג'רס לסדרת המתח הטלוויזיונית "קוונטיקו" של רשת ABC.
בשנת 2017 היה לרוג'רס תפקיד חוזר כסמיטי בעונה החמישית של סדרת דרמת הפשע של שואוטיים, "ריי דונובן".
ב־2 באפריל 2018 פורסם כי רוג'רס ישחק בתפקיד קבוע בסדרת הטלוויזיה "ריי דונובן" לקראת הבכורה של העונה השישית שלה. בשנת 2018 החל לשחק בסדרת הטלוויזיה הקומית של נטפליקס; "שיטת קומינסקי".
חייו האישיים

רוג'רס יצא עם השחקנית לוסי הייל, ידיעה שנחשפה על ידה בראיון למגזין "Us Weekly". ביולי 2013 פורסמה שמועה כי בני הזוג סיימו את הקשר לאחר שלושה חודשים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | 1313: Haunted Fra | בראד |  |
| 2012 | מוכה ברק | סקוט תומאס |  |
| 2013 | אהבה מהסוג המטורף | הנרי איריס |  |
| 2014 | אהבה וחסד | אל ג'רדין (אנ') |  |
| 2015 | היזהר ממה שאתה מבקש | קרסון |  |
| 2017 | 1 Mile to You | קווין |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011 | ממפיס ביט | דיימון איגן | פרק: "Flesh and Blood" |
| 2012–2013 | מהפכה | דני מת'סון | 11 פרקים |
| 2015 | Zombie Basement | גאפי | סדרת רשת; 2 פרקים |
| 2015 | Resident Advisors | טיילר סטון | תפקיד ראשי; 7 פרקים |
| 2015–2017 | קוונטיקו | קיילב האס | תפקיד ראשי (עונה 1) תפקיד חוזר (עונה 2); 24 פרקים |
| 2017–2021 | לא טיפוסי | אוון צ'אפין | 28 פרקים |
| 2017–2020 | ריי דונובן | סמיטי | תפקיד חוזר (עונה 5) תפקיד ראשי (עונה 6–7); 30 פרקים |
| 2017 | אנג'י טרייבקה | אריק | פרק:  "Murder Gras" |
| 2017 | עמק הסיליקון | ברייס | פרק: "The Blood Boy" |
| 2017 | סינגל מילפית | מלהק | 2 פרקים |
| 2018 | אהבה | מייק | פרק: "Bertie's Birthday" |
| 2018–2021 | שיטת קומינסקי | ג'וד | 21 פרקים |
| 2022 | ריי דונובן: הסרט | סמיטי | סרט טלוויזיה של שואוטיים |
הערות שוליים

↑  "Screening Of Tribeca Film's "Struck By" Lightning" – Red Carpet (Graham Rogers)". Zimbio. 5 בינואר 2013. נבדק ב-30 ביוני 2013. {{cite web}}:  (עזרה)
↑  "Struck by Lightning (2012)". The New York Times. נבדק ב-30 ביוני 2013. {{cite web}}:  (עזרה)
↑  Chalela, Martín (5 באפריל 2013). "Elizabeth Mitchell Teases New Secrets and the Return of Graham Rogers". Revolution Is On Fansite. נבדק ב-30 ביוני 2013. {{cite web}}:  (עזרה)
↑  "Revolution Cast – Graham Rogers". NBC. אורכב מ-המקור ב-20 ביולי 2013. נבדק ב-30 ביוני 2013. {{cite web}}:  (עזרה)
↑  "Graham Rogers, Brett Davern Join Brian Wilson Movie (EXCLUSIVE)". Variety. 30 ביוני 2013. נבדק ב-30 ביוני 2013. {{cite web}}:  (עזרה)
↑  Artz, Matt (17 באפריל 2013). "[Now Filming] Graham Rogers Joins Nick Jonas, Isabel Lucas In 'Careful What You Wish For'". NC Hollywood. אורכב מ-המקור ב-8 בינואר 2014. נבדק ב-30 ביוני 2013. {{cite web}}:  (עזרה)
↑  "Paul Sorvino Joins Cast of CAREFUL WHAT YOU WISH FOR". Broadway World. 16 באפריל 2013. נבדק ב-30 ביוני 2013. {{cite web}}:  (עזרה)
↑  Dave McNary (4 באפריל 2013). "Graham Rogers Joins 'Careful What You Wish For' (EXCLUSIVE)". Variety. נבדק ב-30 ביוני 2013. {{cite web}}:  (עזרה)
↑  "Hulu's 'Resident Advisors' Stars Discuss Sexiling and Condom Episodes". Variety. 1 באפריל 2015. {{cite web}}:  (עזרה)
↑  "Rob Brown, Audrey Esparza & Ukweli Roach Join NBC's 'Blindspot'; Graham Rogers Enrolls In 'Quantico'". Deadline.com. 20 בפברואר 2015. {{cite web}}:  (עזרה)
↑  Wagmeister, Elizabeth (21 בפברואר 2017). "'Quantico' Alum Graham Rogers Joins 'Ray Donovan' Season 5". Variety. נבדק ב-25 במרץ 2017. {{cite web}}:  (עזרה)
↑  Petski, Denise; Andreeva, Nellie (2 באפריל 2018). "'Ray Donovan': Graham Rogers Upped To Series Regular For Season 6". Deadline. נבדק ב-4 באפריל 2018. {{cite web}}:  (עזרה)
↑  "Exclusive: Lucy Hale Dating Graham Rogers!". US Weekly. 26 ביוני 2013. נבדק ב-30 ביוני 2013. {{cite web}}:  (עזרה)
↑  "Lucy Hale, Boyfriend Graham Rogers Break Up". Us Weekly. 10 בספטמבר 2013. {{cite web}}:  (עזרה)
↑  "Pretty Little Liars' Lucy Hale and Boyfriend Graham Rogers Break Up!". Wetpaint. 9 באוקטובר 2013. {{cite web}}:  (עזרה)
| --- | --- |
בקרת זהויות :  GND: 1172400415  LCCN: no2015154013  VIAF: 12145003614461340069   WorldCat (עם VIAF): 12145003614461340069
דוכסות מגדבורג

| --- | --- |
סמל

 
 דוכסות מגדבורג בתוך ברנדנבורג-פרוסיה במותו של הבוחר הגדול (1688)
 היסטוריה
 תאריכי הקמה:  1680 
 תאריכי פירוק:  1807 
 ישות קודמת:   ארכיבישופות מגדבורג
 ישות יורשת:  ממלכת פרוסיה (1803-1892) ממלכת פרוסיה    ממלכת וסטפאליה
 
דוכסות מגדבורג (בגרמנית: Herzogtum Magdeburg) הייתה פרובינציה של מרקיזות ברנדנבורג בין השנים 1680–1701 ומחוז של ממלכת פרוסיה הגרמנית בין השנים 1701–1807. הדוכסות החליפה את ארכיבישופות מגדבורג לאחר החילון על ידי ברנדנבורג, והעניקה לנסיך הבוחר מושב משפיע נוסף למועצת הנסיכים של הרייכסטאג. בירות הדוכסות היו מגדבורג והאלה, בעוד בורג הייתה עיר חשובה נוספת. הדוכסות התפרקה במהלך מלחמות נפוליאון ב-1807, שטחה הפך לחלק מפרובינציית סקסוניה ב-1815.
היסטוריה

הארכיבישופות הרומית-קתולית של מגדבורג החלה להיות מנוהלת על ידי נסיכים חילוניים, בעיקר לותרנים, בשנת 1545 במהלך הרפורמציה הפרוטסטנטית. בהסכם וסטפאליה משנת 1648, הובטחה הארכיבישופות לבית הוהנצולרן ששלט במרקיזות ברנדנבורג עם מותו של המנהל המכהן שלה, אוגוסט, דוכס סקסוניה-וייסנפלס.  גם העיר מגדבורג נדרשה להישבע אמונים לנסיך הבוחר של ברנדנבורג.  בשנת 1666 השתמש פרידריך וילהלם, הנסיך הבוחר מברנדנבורג בצבא המתפתח שלו כדי להציב בעיר חיל מצב קבוע של ברנדנבורג.
ברנדנבורג-פרוסיה ירשה את ארכיבישופות מגדבורג עם מותו של אוגוסט, דוכס סקסוניה-וייסנפלס ב-1680 וארגנה מחדש את השטח החילוני כדוכסות מגדבורג, כאשר הנסיכים הבוחרים של ברנדנבורג משמשים כדוכסים תורשתיים. אזור האלה של המחוז, היה מוקף בנסיכות אנהלט, ברוזנות מנספלד (שנרכשה על ידי פרוסיה ב-1790), ובבחרות סקסוניה .  בניגוד לרצונות האצולה הלותרנית של הדוכסות, מונה קנצלר קלוויניסטי למשול בדוכסות. באמצעות הנהגתו של אוגוסט הרמן פרנקה, הפכה האלה למרכז הפייטיזם בברנדנבורג-פרוסיה.
כאשר הנסיך פרידריך השלישי הכתיר את עצמו לפרידריך הראשון, מלך בפרוסיה, בשנת 1701, הפכה דוכסות מגדבורג לחלק מממלכת פרוסיה החדשה. ל"הקצאת הלילות" של המלך פרידריך וילהלם הראשון, או למאמצים למודרניזציה של חוקי הבעלות על קרקעות פיאודליות, התנגדה אצולת היונקרים של הדוכסות, שחששה לאבד את מעמדם הפטור ממס. האצילים קיבלו פסקי דין מבית המשפט הקיסרי בווינה המגינים על זכויותיהם בשנים 1718 ו-1725.  יוסטוס הנינג בהמר הפך לקנצלר המחוז ב-1743.
עם הקמת המדריך הכללי ב-1723 על ידי פרידריך וילהלם הראשון, נסיכות מגדבורג, נסיכות הלברשטאדט ומרקיזות ברנדנבורג נוהלו על ידי המחלקה השנייה של המדריך הכללי.  איגוד אשראי חקלאי בעל הון ממלכתי (Landschaft) נוצר בדוכסות בשנת 1780 לשימוש בלעדי של האצולה.  השליטה על אדמות מגדבורג העניקה למלוכה מונופול רווחי על מרבצי המלח של שטאפורט והאלה.
אצילי פומרניה גייסו מרצון 5,000 חיילים עבור הצבא הפרוסי במהלך מלחמת שבע השנים; יוזמתם הוכפלה על ידי אצולת מגדבורג והמחוזות השכנים.
במלחמת הקואליציה הרביעית, פרוסיה הובסה על ידי נפוליאון ב-1806. בחוזה טילזיט בשנה שלאחר מכן פורקה דוכסות מגדבורג. השטח הדוכסי ממערב לנהר האלבה, כולל הערים מגדבורג והאלה, נהפכו לחלק מממלכת וסטפאליה, מדינת לוויין של האימפריה הצרפתית הראשונה.  הטריטוריה הדוכסית ממזרח לאלבה נותרה בממלכת פרוסיה כשהיא מצומצמת באופן דרסטי.
פרוסיה רכשה מחדש את שטחי מגדבורג והאלה במהלך מלחמת הקואליציה השישית. ב-1815, לאחר המלחמות הנפוליאוניות, התאחדו שטחי דוכסות מגדבורג, אלטמרק וחלק מממלכת סקסוניה ליצירת המחוז הפרוסי החדש של סקסוניה.